TEHNIČNE KARAKTERISTIKE

Opredeljene tehnične zahteve so minimalni standard, dovoljene so boljše karakteristike. Ponudbe, ki po tehničnih zahtevah ne bodo najmanj enake opredeljenim v povpraševanju, bodo kot neprimerne izločene.

Predmet naročila je dobava vodomerov s pripadajočimi radijskimi oddajniki, vse navedeno s tehničnimi karakteristikami, kot opisano v nadaljevanju.

A) Predpisane zahteve za vodomere:

**Volumetrični vodomer DN 20-3/4" z w-M-Bus moduli:**

* nazivni pretok MID: 4,
* točnostni razred najmanj R160-MID
* dolžina: 190 mm,
* hermetično zaprta ekstra suha številčnica IP68 (steklo-baker) brez možnosti kondenziranja,
* številčnica vrtljiva 360°, vodomer mora imeti začetni pretok 2 litra ali manj,
* številčnica vodomera omogoča odčitek na 1 liter; kljub nameščenemu kompaktnemu oddajniku je viden indikator pretoka (zvezdica) zaradi kontrole puščanja,
* ne potrebuje ravnega dela na vstopni in izstopni strani vodomera,
* nameščen in programiran zahtevani radijski oddajnik (kot določeno pod poglavjem b) za takojšnje odčitavanje,
* horizontalna in vertikalna vgradnja,
* na iztočni strani vodomera mora biti predpriprava za vgradnjo protipovratnega ventila.

Vsi vodomeri morajo biti dobavljeni z že nameščenimi in usklajenimi radijskimi oddajniki ter

pripravljeni za takojšnjo vgradnjo.

\* \* \*

Vsi volumetrični vodomeri (vsi nujno s suhim mehanizmom) morajo omogočati tako horizontalno kot vertikalno montažo in v obeh položajih dosegati najmanj metrološki R160 (MID).

B) Predpisane zahteve za radijske oddajnike:

Vsi radijski oddajniki morajo biti v celoti kompatibilni s pripadajočimi volumetričnimi vodomeri.

Pri vseh naštetih vodomerih mora biti radijski oddajnik nameščen neposredno na številčnico vodomera brez kabla med vodomerom in radijskim oddajnikom.

Radijski oddajnik mora imeti optični vmesnik za programiranje, ponastavitev in posebna odčitavanja.

Namestitev radijskega oddajnika (tako ob prvi instalaciji, kot tudi ob menjavi, servisu,…) ne sme poškodovati žiga, žig pa mora ostati viden.

Opremljeni morajo biti z radijskimi moduli w-M-Bus po OMS standardu 868 MHz EN 13757-3.

Izpolnjevati morajo tudi naslednje zahteve:

* baterijsko napajanje najmanj 12 let,
* zaščita IP 68,
* zaznavanje smeri pretoka,
* zaznavanje puščanja,
* zaznavanje zaustavitve merila,
* zaznavanje odstranitve modula,
* zaznavanje predimenzioniranega in poddimenzionirenaga merila,
* delovno območje -15 do +55 C°,
* moč max 25 mW,
* interval pošiljanja najmanj 20 sec.

SKUPNE ZAHTEVE

Odčitavanje vodomerov se izvaja s pomočjo že obstoječih ročnih terminalov in obstoječe programske opreme. Naročnik ima naslednjo obstoječo opremo:

- ročni terminali: UNITECH PA 700

- programska oprema: eMR.

- programska oprema za obračun komunalnih storitev: Bass

Radijski oddajnik mora delovati po komunikacijskem protokolu, kompatibilnem z obstoječim radijskim sistemom popisa naročnika, ki je IZAR RECEIVER BT 868 / Diehl Metering.

Ponudnik mora v ceno vključiti vse stroške integracije ponujenih vodomerov v obstoječo strukturo naročnika.

Ponudnik opreme mora priložiti izjavo proizvajalca oziroma distributerja števcev, da razpolaga z vso potrebno tehnično podporo za izdelavo in nadaljnjo podporo ponujenega sistema vodomerov.

Ponudnik je dolžan na zahtevo naročnika tekom postopka preverbe ponudbe dostaviti en delujoči komplet vse ponujene opreme za potrebe preverjanja tehničnih karakteristik oziroma testiranja ponujene funkcionalnosti.

Ponudnik mora ponuditi pet letno garancijo za delovanje radijskih oddajnikov in vodomerov.

Ponudnik mora ponuditi dobavni rok do : 30.6.2022.

Ponujene cene morajo biti določene fco skladišče na sedežu naročnika- JP Komunali Laško, razloženo. Zajemati morajo morebitne popuste.